เผยครึ่งปีแรกของปีนี้ รบ.ไทยขอยูทูปถอดคลิปหมิ่นฯ 225 ชิ้น
กูเกิลเปิดรายงานประจำ ม.ค.-มิ.ย.2554 ชี้รัฐบาลไทยร้องขอกูเกิล 2 ครั้ง ให้ถอดวิดีโอซึ่งอาจเข้าข่ายหมิ่นฯ 225 ชิ้น ทางกูเกิลตอบรับด้วยการปิดไม่ให้วิดีโอเหล่านั้นเข้าถึงได้จากประเทศไทย 90% ของวิดีโอทั้งหมด รายงานว่า กูเกิลเปิดเผยรายงานการร้องขอให้ปกปิดข้อมูลหรือส่งข้อมูลของผู้ใช้จาก รัฐบาลต่างๆ ตั้งแต่ม.ค.-มิ.ย.2554 โดยรัฐบาลไทยได้ส่งคำสั่งไปยังกูเกิล 2 ครั้ง เพื่อให้ถอดวิดีโอซึ่งอาจเข้าข่ายหมิ่นพระบรมเดชานุภาพ จำนวน 225 ชิ้น ทางกูเกิลได้ตอบรับคำร้องขอของรัฐบาลไทยด้วยการปิดไม่ให้วิดีโอเหล่านั้น เข้าถึงได้จากประเทศไทยเป็นสัดส่วนร้อยละ 90 ของวิดีโอทั้งหมดตัวเลขนี้พุ่งสูงขึ้นถึง 5 เท่าตัวเมื่อเทียบกับครึ่งปีหลังของปี 2553 โดยปลายปี 2553 นั้นรัฐบาลไทยได้ส่งคำร้องขอไป 1 ครั้งเพื่อให้ถอนวิดีโอออกจาก YouTube จำนวน 43 ชิ้น และวิดีโอทั้งหมดถูกปิดไม่ให้เข้าจากประเทศไทยจนถึงวันนี้ ยังไม่มีรายงานว่ารัฐบาลไทยร้องขอข้อมูลผู้ใช้ (User Data Requests) ไปยังกูเกิลจากการสำรวจตัวเลขในแถบอาเซียนด้วยกันแล้ว ประเทศไทยมีจำนวนเนื้อหาที่ร้องขอให้กูเกิลถอนออกจากเว็บสูงสุด และสูงกว่าจีนที่ร้องขอให้กูเกิลถอนเนื้อหา 121 ชิ้นออกจากระบบจากคำร้องขอ 3 ครั้ง และกูเกิลไม่ทำตาม 1 ครั้ง
กูเกิลเปิดรายงานประจำ ม.ค.-มิ.ย.2554 ชี้รัฐบาลไทยร้องขอกูเกิล 2 ครั้ง ให้ถอดวิดีโอซึ่งอาจเข้าข่ายหมิ่นฯ 225 ชิ้น ทางกูเกิลตอบรับด้วยการปิดไม่ให้วิดีโอเหล่านั้นเข้าถึงได้จากประเทศไทย 90%
blognone,กฎหมายหมิ่นพระบรมเดชานุภาพ,กฎหมายอาญามาตรา 112,การเซ็นเซอร์,กูเกิล,ความโปร่งใส